

Republika e Kosovës

Republika Kosova-Republic of Kosovo

Qeveria- Vlada - Government

Ministria e Shëndetësisë-Ministarstvo Zdravstva-Ministry of Health

Prishtinë: 02.02.2024

Mbështetje financiare për projektet e OJQ-ve:

**Promovimi i Shëndetit Mendor dhe Parandalimi i Sëmundjeve Infektive HIV dhe TB**

**Udhëzimet për Aplikantët**

Data e hapjes së thirrjes: 02.02.2024

Afati i fundit për dorëzimin e aplikacioneve: 22.02.2024

**Përmbajtja**

**MBËSHTETJE FINANCIARE PËR PROJEKTET E OJQ-ve Promovimi i Shëndetit Mendor dhe Parandalimi i Sëmundjeve Infektive HIV dhe TB**

1.1 Problemet të cilat synohet të adresohen përmes kësaj thirrje publike

1.2 Objektivat e thirrjes dhe prioritetet për ndarjen e fondeve

1.3 Vlera e planifikuar të mbështetjes financiare për projektet dhe totali i thirrjes

**2. KUSHTET FORMALE TË THIRRJES**

2.1. Aplikuesit e pranueshëm: kush mund të aplikoj?

2.2 Partnerët e pranueshme në zbatimin e projektit/programit

2.3 Aktivitetet e pranueshme që do të financohen përmes thirrjes

2.4 Shpenzimet e pranueshme që do të financohen përmes thirrjes

2.4.1 Shpenzimet e drejtpërdrejta të pranueshme

2.4.2 Shpenzimet e tërthorta të pranueshme

2.4.3 Shpenzimet e papranueshme

**3. SI TË APLIKONI?**

3.1 Formulari i aplikacionit të projekt-propozimit

3.2 Përmbajtja e formës Buxhetit

3.3 Ku ta dorëzoni aplikimin

3.4 Afati i fundit për dërgimin e aplikacioneve

3.5 Si të kontaktoni nëse keni ndonjë pyetje

**4. VLERËSIMI DHE NDARJA E FONDEVE**

4.1 Aplikacionet e pranuara do të kalojnë nëpër procedurën e mëposhtme

4.2 Dokumentacion shtesë dhe Kontraktimi

**5. KALENDARI INDIKATIV I REALIZIMIT TË THIRRJES**

**6. LISTA E DOKUMENTEVE TË THIRRJES PUBLIKE**

**Thirrje publike për mbështetje financiare publike për projektet e OJQ-ve: Promovimi i Shëndetit Mendor dhe Parandalimi i Sëmundjeve Infektive HIV dhe TB**

1. **Problemet të cilat synohet të adresohen përmes kësaj thirrje publike**

Ministria e Shëndetësisë synon përmirësimin e shëndetit të popullatës së Republikës së Kosovës përmes sigurimit të qasjes universale dhe të barabartë në shërbimet shëndetësore cilësore për të gjithë qytetarët e vendit. Andaj bazuar në këtë janë hartuar edhe Plani i Veprimit (PV) për kontrollin e HIV-it dhe Plani i Veprimit për TB-së në Kosovë, që janë dokumente kryesor strategjikë për menaxhimin e programit të HIV-it dhe të TB-së dhe përbënë instrumentet kyçe për zbatimin efektiv dhe efikas të politikave të parandalimit, kujdesit dhe trajtimit të këtyre sëmundjeve.

Këto dokumente do të shërbejnë si udhëzues për zyrtarët shëndetësorë, politik bërësit, menaxherët e programeve të HIV dhe TB-së, partnerët e programeve, duke përfshirë organizatat e shoqërisë civile dhe komunitetet kyçe në planifikimin, zbatimin dhe monitorimin e ndërhyrjeve strategjike për të arritur qëllimin dhe objektivat specifike për t'i dhënë fund HIV-it dhe TB-së në vend.

Parandalimi dhe zbulimi i hershëm i sëmundjeve synohet të arrihet përmes promovimit të shëndetit dhe politikave publike multisektoriale, bashkëpërgjegjësisë, solidaritetit, koalicionit të fortë me organizatat dhe komunitetet e shoqërisë civile, mbrojtjes dhe promovimit të të drejtave të njeriut, etikës, barazisë dhe përafrimit të objektivave në nivel vendi me atë në nivel global.

Promovimi i shëndetit në popullatë dhe në veçanti promovimi i shëndetit mendor është një ndër prioritetet kryesore të Ministrisë së Shëndetësisë.

Përmes promovimit të shëndetit mendor dhe parandalimit të çrregullimeve mendore synojmë  aftësimin e personave,  për të rritur kontrollin dhe kujdesin ndaj shëndetit të tyre,  si dhe për të përmirësuar cilësinë e  jetës së tyre, ashtu si theksohet edhe në qëndrimin e Organizatës Botërore të Shëndetësisë “ Nuk ka Shëndet pa Shëndet Mendor” e cila gjithashtu e përkufizon shëndetin mendor si një “gjendje të mirëqenies në të cilën individi realizon aftësitë e tij/saj, dhe  mund 'ti përballojë streset normale të jetës, të punojë në mënyrë produktive dhe të frytshme dhe të jetë në gjendje të  kontribuoj për komunitetin e tij/saj”.

Duke çmuar lartë rolin e shoqërisë civile, Ministria e Shëndetësisë synon vazhdimin e bashkëpunimit me Organizata joqeveritare që në kuadër të fushëveprimit të tyre kanë të vendosur edhe sektorin e shëndetësisë.

Ministria e Shëndetësisë, gjatë vitit 2023 planifikon që përmes thirrjes publike të ofrojë mbështetje financiare për implementimin e projekteve të organizatave Jo-Qeveritare në fushën e shëndetësisë me prioritetet që ndërlidhën më programin e HIV, TB dhe Promovimin e Shëndetit Mendor.

* 1. **Objektivat e thirrjes dhe prioritetet për ndarjen e fondeve:**

*Objektivat e përgjithshme të kësaj janë:*

* Promovimi i Shëndetit Mendor dhe Parandalimi i çrregullimeve mendore
* Të mbahet prevalenca e ulët e HIV në mesin e popullatave kyçe, dhe përmirësimi i kualitetit të jetës të personave të afektuar nga HIV, në Kosovë
* Forcimi dhe avokimi i sistemeve komunitare të Programit të TB

*Objektivat specifike të thirrjes janë:*

* Mbështetja e personave me çrregullime të shëndetit mendor përmes aplikimit të metodave si: psikoanalizë, psikoterapi individuale etj, për zvogëlimin dhe reduktimin e simptomave shqetësuese;
* Mbështetja e personave përmes ofrimit të terapisë bihejviorale për reduktimin e stresit, ankthit, depresionit;
* Zhvillimi i shkathtësive produktive për menaxhim efikas të stresit përmes aplikimit të teknikave të stabilizimit dhe relaksimit;
* Ofrimi i shërbimeve këshilluese për ruajtjen e mirëqenies së plotë psikofizike si këshillime për varësi nga: alkooli dhe medikamentet tjera;
* Zhvillimi i aktiviteteve promovuese për shëndetin mendor te grupet e cenueshme;
* Promovimi i ruajtjes së mirëqenies mendore dhe parandalimi i vetëvrasjeve;
* Ofrimi i Intervenimeve, teknikave të ndërhyrjes për menaxhimi e krizave te personat që përballen me ngjarje traumatike ose gjendje tjera emocionale për ta menaxhuar situatën në të cilën ndodhen;
* Rritja e vetëdijesimit për ndikimin e traumës dhe reduktimin e stigmës, ofrimi i këshillimeve individuale dhe grupore për menaxhimin e traumave;
* Këshillim dhe mbështetje psiko-sociale për personat qe jetojnë me HIV;
* Fushata te evokimet dhe ndërgjegjësimit për të drejtat e personave që jetojnë me HIV dhe për popullatat kyçe;
* Trajnime me punëtore shëndetësorë për uljen e stigmes dhe diskriminimit te personat qe jetojnë me HIV dhe popullatat kyçe;
* Trajnim i punëtorëve shëndetësor për këshillim dhe testim vullnetar për HIV; trajnimi te akreditohet nga OMK dhe OIK;
* Organizimi i javës se testimit për HIV në minimum pesë (5) qendra të Kosovës;
* Aktivitete te IEK dhe promovimit te këshillimit dhe testimit për HIV;
* Ofrimi i këshillimit dhe testimit vullnetar për HIV, HCV, HBV dhe Sifiliz;
* Ofrimi i HIV shërbimeve të cilat përfshijnë: gjetje të kontakteve, edukimin e pjesëtarëve të komunitetit, këshillimin për zvogëlimin e riskut dhe testimin, mbështetjes psikologjike dhe distribuimin e pakove parandaluese te PID në disa regjione të Kosovës
* Ngritja e kapaciteteve për stafin e Strehimorëve që strehojnë viktimat e trafikimit, rreth këshillimit për trajtimin e viktimave të trafikimit përdoruese të substancave psikotrope;
* Aktivitete te edukimit joformal (të peer-edukimit) për personat qe i takojnë popullatave kyçe
* Realizimi i fushatës ndërgjegjësuese të popullatës në komunat e identifikuara;
* Krijimi i materialëve ndëgjegjësuese për adherencën e popullatës ndaj intervenimit të projektuar;
* Angazhimi dhe trajnimi i stafit shëndetësor për realizimin e zbulimit aktiv të rasteve në komunitete;
* Krijimi i materialëve për realizimin e zbulimit aktiv në popullatë, referimit të personave të dyshimtë në DSM dhe raportimit të rezultateve;
* Krijimi i ndërlidhjes në mes të shërbimeve komunitare dhe sistemit shëndetësor nëpërmjet krijimit të mekanizmit monitorues të referimit dhe ndjekjes së rasteve të humbura;
* E drejta e qasjes në shërbime shëndetësore: përmes trajnimeve vetëdijesuese për qasje në shërbime shëndetësore, parandaluese për TB në grupet e margjinalizuara në Komunitet me fokus komunitetin Rom, Ashkali dhe Egjiptas;
* Trajnime me stafin shëndetësor për eliminimin e stigmes në menaxhimin e rasteve me TB;
* Realizimi i hulumtimit rreth njohurive, qëndrimet dhe Praktikat e punëtoreve shëndetësor në kujdesin parësor shëndetësor mbi menaxhimin e rasteve të TB në Kosovë;
* Ngritja e kapaciteteve të stafit shëndetësor në kujdesin parësor mbi zbulimin aktiv të rasteve, përpunimin e kontakteve dhe mbajtjes së rasteve të TB;
* Monitorimi i ofrimit të shërbimeve diagnostikuese, trajtuese dhe parandaluese.
  1. **Vlera planifikuar e mbështetjes financiare për projektet dhe totali i thirrjes**

Për financimin e projekteve sipas kësaj Thirrje publike është paraparë shuma në vlerë prej: **177,866** euro.

* Shuma minimale e mbështetjes financiare që mund të alokohet për projekt që merret me **Promovimin e Shëndetit Mendor dhe Parandalimi i çrregullimeve mendore** është **10,000** euro për projekt, ndërsa shuma maksimale për një projekt është **30,000** euro.

Vlera totale e objektives specifike është: **50,000** euro.

* Shuma minimale e mbështetjes financiare që mund të alokohet për projekt që ndikon që të **mbahet prevalenca e ulët e HIV në mesin e popullatave kyçe, dhe përmirësimi i kualitetit të jetës të personave të afektuar nga HIV, në Kosovë:** është **4,000** euro për projekt, ndërsa shumë maksimale për projekt është: **25,000** euro

Vlera totale e objektives specifike është: **92,866.00** euro.

* Shuma minimale e mbështetjes financiare që mund të alokohet për projekt që ofron aktivitete qe kanë për qëllim **Forcimin dhe avokimin e sistemeve komunitare të Programit të TB** është: **5000** euro për projekt, ndërsa shuma maksimale për projekt është **25,000** euro.

Vlera totale e objektives specifike është: **35,000** euro.

* Projektet mund të financohen në shumën e 100% të totalit të kostove të pranueshme të projektit. Aplikantët dhe partnerët potencialë nuk është nevojshme të sigurojnë bashkëfinancim nga burimet tjera (publike ose private) të financimit.

1. **KUSHTET FORMALE TË THIRRJES**
   1. **Aplikuesit e pranueshëm: kush mund të aplikoj?**

* Organizatë jo Qeveritare e regjistruar në pajtim me Ligjin për Lirinë e Asociimit në Organizata Jo-Qeveritare;
* Të ketë zotësi juridike, financiare dhe operacionale për zbatimin e projektit;
* Të dëshmojnë se kanë përvojë minimum 3 vjet, e dëshirueshme 5 vjet në realizimin e projekteve/programeve për fushat sipas thirrjes publike;
* Të ketë kryer të gjitha detyrimet tatimore dhe kontributet tjera të detyrueshme në përputhje me legjislacionin në fuqi në Republikën e Kosovës
* Të mos jetë në proces falimentimi, në proces të shuarjes, në procedura të mbledhjes së detyrueshme apo likuidimit;
* Të mos ketë shkelur kushtet e parashikuar të përdorimit të fondeve publike;
  1. **Nuk kanë të drejtë për të konkurruar sipas kësaj thirrje:**

OJQ-të të cilat nuk përmbushin kriteret e përgjithshme dhe kriteret specifike përcaktuara në pikën 2.1 të këtij udhëzuesi si dhe në nenin 10 dhe 11 të Rregullores MF-Nr – 04/2017 mbi kriteret, standardet dhe procedurat e financimit publik të OJQ-ve, nuk mund të aplikojnë për mbështetje financiare, ose në rast aplikimi, dosja e tyre nuk do të merret për bazë në fazën e shqyrtimit dhe nuk do të kualifikohen për mbështetje financiare.

* 1. **Numri i projekteve me të cilat mund të aplikoj një OJQ:**

OJQ-të mund të aplikojnë ose të jenë partner ne më së shumti vetëm në një (1) projekt në kuadër të kësaj thirrje publike.

**OJQ-të të cilat kanë marrë mbështetja nga Qeveria e Kosovës/MSh-së gjatë vitit 2023, mund të aplikojnë por nuk mund të nënshkruajnë kontratë para përmbylljes se projektit, për të cilin kanë marrë mbështetje financiare nga MSh-ja në vitin 2023**

* 1. **Partnerët e pranueshme në zbatimin e projektit/programit**

Për zbatimin e projektit nuk është e detyrueshme ekzistenca e partneritetit me organizata të tjera por e njëjta është e dëshirueshme.

Në rast të ekzistencës së partneritetit, partnerët mund të marrin pjesë më së shumti një aplikim si partner dhe një projekt si bartës.

Partnerët duhet të përmbushin të gjitha kriteret e përshtatshmërisë që zbatohen për aplikuesit, siç është paraparë në pikën 2.1 të këtyre udhëzimeve.

Me rastin e aplikimit, aplikuesi duhet të ketë arritur marrëveshje të partneritetit me OJQ-të partnere. Për këtë qëllim duhet nënshkruar një deklaratë e partneritetit (sipas formularit të publikuar), e cila duhet të dorëzohet në kopje origjinale të nënshkruar nga secili partner në projekt.

* 1. **Aktivitetet e pranueshme që do të financohen përmes thirrjes**

*Periudha e zbatimit*

* Periudha e zbatimit të projektit është 10 muaj.

*Shtrirja gjeografike e zbatimit*

* Projektet mund të zbatohen në terë teritorin e Republikës së Kosovës

*Llojet kryesore të aktiviteteve që do të financohen përmes thirrjes:*

* Projektet e propozuara duhet të fokusohen në arritjen e rezultateve dhe duhet të kenë ndikim të fortë në përmirësimin e shëndetit, parandalim dhe promovim e akviteteve tek grupe e synuar në mënyrë të qëndrueshme përmes:
* Aktiviteteve qe kanë për qëllim promovimin e Shëndetit Mendor dhe Parandalimi e Çrregullimeve Mendore;
* Mbajtjen e prevalencës së ulët e HIV në mesin e popullatës së përgjithshme dhe popullatave kyçe, dhe përmirësimi i kualitetit të jetës të personave të afektuar nga HIV, në Kosovë;
* Si dhe forcimin dhe avokimin e sistemeve komunitare të Programit të TB.
  1. **Shpenzimet e pranueshme që do të financohen përmes thirrjes**

Përmes fondeve publike të kësaj thirrje publike mund të financohen vetëm kostot reale dhe të pranueshme për realizimin e aktiviteteve të projektit, në periudhën kohore të specifikuar me këto udhëzime. Në vlerësimin e projektit/programit do të vlerësohen vetëm kostot e nevojave në lidhje me aktivitetet e planifikuara, si dhe në lartësinë reale të këtyre shpenzimeve.

Kostoja e buxhetuar duhet të jetë reale dhe duhet të jetë e orientuar drejt kostos më efektive për arritjen e rezultateve të pritshme të aktivitetit të propozuar. Kostot e pranueshme janë kostot reale të Aplikuesit të cilat përmbushin të gjitha kriteret e mëposhtme:

* 1. **Shpenzimet e drejtpërdrejta të pranueshme**

Shpenzimet sipas kostove të pranueshme direket përfshijnë shpenzimet që janë direkt të lidhura me zbatimin e aktiviteteve të projektit ose të programit të propozuar të tilla si:

* Mbështetja e personave me çrregullime të shëndetit mendor përmes aplikimit të metodave si: psikoanalizë, psikoterapi individuale etj, për zvogëlimin dhe reduktimin e simptomeveshqetësuese;
* Mbështetja e personave përmes ofrimit të terapisë bihejviorale për reduktimin e stresit, ankthit, depresionit;
* Zhvillimi i shkathtësive produktive për menaxhim efikas të stresit përmes aplikimit të teknikave të stabilizimit dhe relaksimit;
* Ofrimi i shërbimeve këshilluese për ruajtjen e mirëqenies së plotë psikofizike si këshillime për varësi nga: alkooli dhe medikamentet tjera;
* Zhvillimi i aktiviteteve promovuese për shëndetin mendor te grupet e cenueshme;
* Promovimi i ruajtjes së mirëqenies mendore dhe parandalimi i vetëvrasjeve;
* Ofrimi i Intervenimeve, teknikave të ndërhyrjes për menaxhimi e krizave te personat që përballen me ngjarje traumatike ose gjendje tjera emocionale për ta menaxhuar situatën në të cilën ndodhen;
* Rritja e vetëdijesimit për ndikimin e traumës dhe reduktimin e stigmës, ofrimi i këshillimeve individuale dhe grupore për menaxhimin e traumave.
* Këshillim dhe mbështetje psiko-sociale për personat qe jetojnë me HIV;
* Fushata te avokimit dhe ndërgjegjësimit për të drejtat e personave që jetojnë me HIV dhe për popullatat kyçe;
* Trajnime me punëtore shëndetësorë për uljen e stigmes dhe diskriminimit te personat qe jetojnë me HIV dhe popullatat kyçe;
* Trajnim i punëtorëve shëndetësor për këshillim dhe testim vullnetar për HIV, trajnimi te akreditohet nga OMK dhe OIK;
* Organizimi i javës se testimit për HIV në minimum pese (5) qendra te Kosovës;
* Aktivitete te IEK dhe promovimit te këshillimit dhe testimit për HIV;
* Ofrimi i këshillimit dhe testimit vullnetar për HIV, HCV, HBV dhe Sifiliz;
* Ofrimi i HIV shërbimeve të cilat përfshijnë: gjetje të kontakteve, edukimin e pjesëtarëve të komunitetit, këshillimin për zvogëlimin e riskut dhe testimin, mbështetjes psikologjike dhe distribuimin e pakove parandaluese te PID në disa regjione të Kosovës;
* Ngritja e kapaciteteve për stafin e Strehimorëve që strehojnë viktimat e trafikimit, rreth këshillimit për trajtimin e viktimave të trafikimit përdoruese të substancave psikotrope;
* Aktivitete te edukimit joformal (të peer-edukimit) për personat qe i takojnë popullatave kyçe;
* Realizimi i fushatës ndërgjegjësuese të popullatës në komunat e identifikuara;
* Krijimi i materialëve ndëgjegjësuese për adherencën e popullatës ndaj intervenimit të projektuar;
* Angazhimi dhe trajnimi i stafit shëndetësor për realizimin e zbulimit aktiv të rasteve në komunitete;
* Krijimi i materialëve për realizimin e zbulimit aktiv në popullatë, referimit të personave të dyshimtë në DSM dhe raportimit të rezultateve;
* Krijimi i ndërlidhjes në mes të shërbimeve komunitare dhe sistemit shëndetësor nëpërmjet krijimit të mekanizmit monitorues të referimit dhe ndjekjes së rasteve të humbura;
* E drejta e qasjes në shërbime shëndetësore: përmes trajnimeve vetëdijesuese për qasje në shërbime shëndetësore, parandaluese për TB në grupet e margjinalizuara në Komunitet me fokus komunitetin Rom, Ashkali dhe Egjiptas;
* Trajnime me stafin shëndetësor për eliminimin e stigmes në menaxhimin e rasteve me TB;
* Realizimi i hulumtimit rreth njohurive, qëndrimet dhe Praktikat e punëtoreve shëndetësor në kujdesin parësor shëndetësor mbi menaxhimin e rasteve të TB në Kosovë;
* Ngritja e kapaciteteve të stafit shëndetësor në kujdesin parësor mbi zbulimin aktiv të rasteve, përpunimin e kontakteve dhe mbajtjes së rasteve të TB;
* Monitorimi i ofrimit të shërbimeve diagnostikuese, trajtuese dhe parandaluese. Shpenzimet e pagave dhe pagesave për menaxherët e projektit/programit, të kontraktorëve të projektit nga organizatat dhe partnerët e përfshirë në projekt, duke specifikuar kategoritë e profesionistëve të angazhuar, numrin e muajve të angazhimit dhe shumën mujore bruto të kompensimit;
* Shpenzimet e komunikimit (shpenzimet e telefonit, internetit, etj) këto shpenzime duhet të jenë të përcaktuara dhe mund të financohen deri në 10% e shumë së fondeve të aprovuara nga Komisioni;
* Shpenzimet e transportit dhe derivateve, të cilat janë të planifikuara për qëllim të ngrohjeve apo vizitave në teren dhe familje (varësisht prej llojit të projektit, mund të lejohen deri ne 10% e shumës së fondeve të aprovuara nga Komisioni);
* Kosto tjera që nuk bëjnë pjesë në listën e shpenzimeve të papranueshme, të cilat janë të domosdoshme për zbatimin e aktiviteteve të projektit(varësisht prej llojit të projektit mund të lejohen deri në 10% e shumës së fondeve të aprovuara nga Komisioni).

**2.6 Shpenzimet e tërthorta të pranueshme**

Përveç shpenzime të pranueshme direket, në kuadër të kësaj thirrje do të pranohen edhe kostot indirekte (20% e vlerës totale të projektit/programit). Në kuadër të këtyre shpenzimeve përfshihen kostot që nuk janë të lidhura direkt me zbatimin e projektit ose programit, por janë kosto që në mënyrë të tërthortë kontribuojnë në arritjen e objektivave të projektit. Edhe këto kosto duhet të specifikohen dhe të shpjegohen në formularët e aplikacionit të projektit, buxhetit dhe formularët tjerë.

* 1. **Shpenzimet e papranueshme**

*Shpenzimet e papranueshme përfshijnë:*

* Taksat, shpenzimet e interesit për borxhin dhe kamatat;
* Blerja, marrja me qira ose dhënia me qira e tokës dhe ndërtesave ekzistuese;
* Investimet në kapital apo kredi për investime, fonde të garancisë;
* Kostot e blerjes së pajisjeve, mobileve dhe punëve të vogla renovim(vetëm kostot e blerjeve dhe renovimeve të vogla mund të jenë të pranueshme deri në 10% e totalit të mbështetjes se aprovuar nga Komisioni);
* Gjobat, ndëshkimet financiare dhe shpenzimet e procedurave gjyqësore;
* Pagesat e bonuseve për punonjësit;
* Detyrimet bankare për hapjen dhe administrimin e llogarive, tarifat për transfertat financiare dhe tarifat e tjera krejtësisht të një natyre financiare;
* Kostot që tashmë janë të financuara nga burime publike apo shpenzime në periudhën e projektit të financuar nga burime të tjera;
* Blerja e pajisjeve të përdorura, makineri dhe mobile etj;
* Kostot që nuk mbulohen nga marrëveshja (kontrata me ofruesin e mbështetjes financiare);
* Donacionet bamirëse;
* Kredi për organizata të tjera apo individ;
* Kostot e tjera që nuk janë të lidhura direkt me përmbajtjen dhe objektivat e projektit.

1. **SI TË APLIKONI?**

Aplikimi i OJQ-ve do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:

* Formulari i Projekt-propozimit, **obligative;**
* Formulari i Propozim buxhetit, **obligative;**
* Formulari i Deklaratës së partneritetit **obligative** nëse ka partneritet;
* Forma e Deklaratës të mungesës së financimit të dyfishtë, **obligative**
* Forma e deklarimit të projekteve apo programeve të OJQ-ve të financuara nga burimet publike të financimit**, obligative**;
* Kopja e Certifikatës së regjistrimit të OJQ-së; **obligative**;
* Kopja e Certifikatës së Numrit Fiskal, **obligative**;
* Deklarata e dorëzimit të pasqyrave financiare vjetore të deklaruara në ATK për vitin 2022/2023, **obligative**;
* Vërtetim nga Administrata Tatimore e Kosovës në lidhje me gjendjen e obligimeve apo borxhit publik të aplikuesit dhe partnerëve që vërteton së organizata nuk ka borxh publik apo ka ndonjë marrëveshje për shlyerje të obligimeve apo borxhit publik, **obligative**;

Para nënshkrimit të kontratës, OJQ-ja duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, dëshmi së ka kryer të gjitha obligimet tatimore dhe kontributet pensionale sipas legjislacionit në fuqi.

*Aplikimi i OJQ-ve do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:*

* Dorëzimi i aplikacioneve bëhet në zarfe të mbyllur, ku brenda zarfit vendoset një kopje e printuar e të gjithë dokumentacionit origjinal të kërkuar, si dhe një kopje elektronike në CD;
* Dokumentacioni që duhet dorëzuar dhe formati i tij specifikohet me udhëzimet e thirrjes publike, në përputhje me kërkesat e kësaj Rregulloreje dhe Manualit për zbatimin e saj;
* Ofruesi i mbështetjes financiare mund të pranojë aplikacionet edhe përmes platformave elektronike, me kusht që të sigurojë konfidencialitetin dhe pacenueshmërinë e aplikacioneve që pranohen;
* Në momentin e hapjes së thirrjes publike, ofruesi i mbështetjes financiare përcakton adresën e saktë ku duhet të dorëzohet aplikacioni, si dhe datën fillimit dhe mbarimit.

**3.1 Formulari i aplikacioni të projekt propozimit**

* Plotësimi i formularit të projekt propozimit është pjesë e dokumentacionit të detyrueshëm. Ajo përmban të dhëna në lidhje me aplikuesin dhe partnerët si dhe të dhëna mbi përmbajtjen e projektit/programit për të cilin kërkohet financim nga burimet publike.
* Në rast se në formën e dorëzuar mungojnë të dhënat në lidhje me përmbajtjen e projektit, aplikimi nuk do të merret në konsideratë.
* Forma është e nevojshme të plotësohet me kompjuter. Nëse forma është plotësuar me dorë nuk do të merren në konsideratë.

**3.2 Përmbajtja e formës Buxhetit**

* Forma e plotësuar e propozim Buxhetit është pjesë e dokumentacionit të detyrueshëm. Buxheti i dorëzuar duhet të përmbaj informacion për të gjitha shpenzimet direkte dhe indirekte të projektit/programit të propozuar për financim.
* Nëse forma e buxhetit nuk është e plotësuar në tërësi, apo nuk është dorëzuar në formën përkatëse aplikimi nuk do të merret në konsideratë.
* Forma është e nevojshme të plotësohet me kompjuter. Nëse forma është plotësuar me dorë nuk do të merret në konsideratë.
  1. **Ku të dorëzoni aplikacionin?**
* Format e detyrueshme dhe dokumentacioni i kërkuar duhet të dërgohen në formë fizike, të shtypur (një origjinal) dhe në formë elektronike (në CD). Format e detyrueshme duhet të jenë të nënshkruara nga përfaqësuesi i autorizuar dhe të vulosura me vulën zyrtare të organizatës. Dokumentacioni në formë elektronike (në CD) duhet të ketë të njëjtën përmbajtje, pra të jetë identik me versionin e shtypur. Dokumentacioni i shtypur dhe ai elektronik në CD duhet të vendosen në një zarf të mbyllur.
* Aplikimi origjinal duhet të dërgohet me postë ose nga pala (dhe të dorëzohet në Zyrën përkatëse). Në pjesën e jashtme të zarfit duhet të shënohet emri i thirrjes publike, dhe emri i objektives specifike për të cilën objektiv jeni përcaktuar së bashku me emrin e plotë dhe adresën e aplikuesit dhe shënimin:

*"Të mos të hapet para takimit të Komisionit Vlerësues"*

* Aplikacionet duhet të dërgohen në adresën e mëposhtme:

***Ministria e Shëndetësisë***

***Rruga e Zagrebit, nr. 60/10.000, Prishtinë***

***Zyra nr. 205 në MSh***

* 1. **Afati i fundit për dërgimin e aplikacioneve**
* Afati i thirrjes është 15 ditë pune nga data e hapjes së thirrjes dhe zgjatë deri më 22.02.2024.
* Aplikacioni i dorëzuar brenda periudhës së thirrjes gjithashtu pranohet nëse vula pranuese tregon se është dorëzuar në postë deri në fund të datës së thirrjes, si afati i fundit për dorëzimin.
* Në rast se aplikacioni është paraqitur personalisht në Zyrë, aplikuesit do t’i lëshohet një vërtetim se aplikacioni është pranuar brenda periudhës së konkursit.
* Të gjitha aplikacionet e dërguara pas afatit nuk do të merren parasysh.

**3.5 Si të kontaktoni nëse keni ndonjë pyetje?**

* Të gjitha pyetjet në lidhje me thirrjen mund të bëhen vetëm në mënyrë elektronike, duke i dërguar një kërkesë në adresën e mëposhtme*:* Filloreta.d.gashi @rks-gov.net*,* jo më vonë *se 6 ditë* pasa hapjes së thirrjes.
* Përgjigjet ndaj kërkesave të veçanta do të dërgohen direkt në adresën e pyetjeve të shtruara, ndërsa informatat më të nevojshme do të publikohen në faqen e mëposhtme të internetit: <https://msh.rks-gov.net/>.
* Shpalljet/Publikimet dhe jo më vonë se 5 ditë para skadimit të thirrjes.

1. **VLERËSIMI DHE NDARJA E FONDEVE**

**4.1 Aplikacionet e pranuara do të kalojnë nëpër procedurën e mëposhtme**

Ministria e Shëndetësisë (MSh) do të themeloj një komision vlerësues të përbërë nga 5 anëtarë nga zyrtar të institucionit dhe ekspert tjerë të jashtëm, i cili ka për detyrë të vlerësoj aplikacionet nëse i plotësojnë kushtet formale të thirrjes publike.

Pas kontrollimit të gjitha aplikacioneve të pranuara, komisioni do të përgatis një listë e të gjithë aplikantëve që i plotësojnë kushtet për t’u vlerësuar përmbajtja e projekteve të tyre, dhe një listë të aplikantëve të cilët nuk i plotësojnë kushtet e përcaktuara të konkurrencës.

Ofruesi i mbështetjes financiare (MSh) do të njoftojë me shkrim të gjithë aplikantët të cilët nuk i plotësojnë kriteret dhe arsyet e refuzimit të aplikimit të tyre.

Në fazën e dytë do të bëhet vlerësimi i përmbajtjes së aplikacioneve nga ana e Komisionit vlerësues i përbërë nga 5 anëtarë. Çdo aplikacion i pranuar do të vlerësohet në bazë të formularit të vlerësimit.

Në bazë të vlerësimit të aplikacioneve të cilat i kanë plotësuar kushtet e parashikuara të thirrjes, Komisioni do të hartojë një listë të përkohshëm të projekteve/programeve të përzgjedhura, sipas pikëve që ata kanë marrë në procesin e vlerësimit.

Shuma totale e kostos së projekteve të radhitura në listën e përkohshme nuk do të kaloj shumën totale të ofruar për financim përmes thirrjes publike.

**4.2 Dokumentacion shtesë dhe kontraktimi**

Për të shmangur shpenzimet e panevojshme shtesë kur të aplikoni për konkurrencën, Ministria e Shëndetësisë do të kërkojë dokumentacion shtesë vetëm nga ata aplikues të cilët, në bazë të procesit të vlerësimit të aplikacioneve, kanë hyrë në listën e përkohshme të projekteve/programeve të përzgjedhura për financim.

Para nënshkrimit përfundimtar të kontratës, dhe në bazë të vlerësimit të Komisionit, Ministria e Shëndetësisë, mund të kërkojë shqyrtimin e formës së buxhetit për kostot e vlerësuara që korrespondojnë me shpenzimet aktuale në lidhje me aktivitetet e propozuara. Komisioni vlerësues do të bëjë kontrollimin e dokumentacionit shtesë. Nëse aplikuesi nuk paraqet dokumentacionin e kërkuar shtesë brenda kohës së caktuar prej 10 ditësh, aplikimi do të refuzohet.

Nëse pas kontrollimit të dokumenteve mbështetëse vendoset se disa nga aplikuesit nuk i plotësojnë kushtet e kërkuara të thirrjes publike, nuk do të merret në konsideratë për nënshkrim të kontratës.

Pas kontrollit të dokumentacionit të paraqitur, Komisioni do të propozojë listën përfundimtare të projekteve/programeve të përzgjedhura për financim.

Të gjithë aplikuesit të cilët hyjnë në procesin e vlerësimit do të informohen në lidhje me vendimin për ndarjen e projekteve/programeve në kuadër të kësaj thirrje.

**5. KALENDARI INDIKATIV I REALIZIMIT TË THIRRJES**

*Fazat e procedurës së thirrjes;*

* Afati i fundit për aplikimet **22 Shkurt 2024**
* Afati i fundit për dërgimin e pyetjeve në lidhje me thirrjen **12 shkurt 2024**;
* Afati i fundit për dërgimin e përgjigjeve për pyetjet që lidhen me thirrjen **14 shkurt 2024**;
* Afati i fundit për vlerësimin e aplikimeve në mënyrë përmbajtjesore e papërcaktuar;
* Afati i fundit për kërkesën për dorëzimin e dokumenteve shtesë e papërcaktuar;
* Afati i fundit për dorëzimin e dokumentacionit të kërkuar e papërcaktuar;
* Afati i fundit për publikimin e vendimit për ndarjen e fondeve dhe njoftimi aplikantëve e papërcaktuar;
* Afati për kontraktim e papërcaktuar.

Financuesi ka të drejtë të përditësoj kalendarin indikativ. Çdo ndryshim në kalendarin indikativ do të publikohet në faqen e internetit e mëposhtme:

<https://msh.rks-gov.net/>

**6. LISTA E DOKUMENTEVE TË THIRRJES PUBLIKE**

*Formularët;*

* Formulari i aplikacionit për projekt/program (formati word)
* Formulari i propozim buxhetit ( format excel )
* Formulari i deklaratës për financimin e dyfishtë (format word)
* Formulari i deklaratës se partneritetit (format word)
* Formulari i vlerësimit të aplikacioneve ( format word:;
* Deklaratë mbi projektet e financuara (format word)